Kasper Danielsen tog HF-eksamen fra Blågårds Seminarium i 1976, og i 1985 blev han uddannet arkitekt MAA, cand.arch. fra Kunstakademiets Arkitekskole.  Karriere Fra 1980 var han ansat i Henning Larsens Tegnestue indtil 1983, hvor han skiftede til Thorsten Thorup & Claus Bonderup Arkitekter maa. Fra 1984 var han hos Palle Leif Hansens Tegnestue A/S og fra 1985 til 1987 hos kongelig bygningsinspektør Gehrdt Bornebusch. I 1987 grundlagde Kasper Danielsen sin egen tegnestue, Danielsen Architecture A/S fra 1987, der i 2001 blev suppleret med arkitektrådgivningsvirksomheden Danielsen Spaceplanning. I 2015 var han medstifter af Danielsen Urban Landscape.